CELEX: 32020R0706
Language: el
Date: 2020-05-26 00:00:00
Title: Εκτελεστικός κανονισμός (ΕΕ) 2020/706 της Επιτροπής της 26ης Μαΐου 2020 για την 314η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da’esh) και Αλ Κάιντα

27.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 164/49
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/706 ΤΗΣ ΕΠΙΤΡΟΠΗΣ
         της 26ης Μαΐου 2020
         για την 314η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da’esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da’esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
         Εκτιμώντας τα ακόλουθα:
         
                     (1)
                  
                  
                     Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και άλλων οικονομικών πόρων.
                  
               
                     (2)
                  
                  
                     Στις 21 Μαΐου 2020 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει καταχώριση στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
                  
               
                     (3)
                  
                  
                     Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.
                  
               
                     (4)
                  
                  
                     Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, αυτός θα πρέπει να τεθεί σε ισχύ αμέσως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Μαΐου 2020.
            
               
                  Για την Επιτροπή,
               
               
                  εξ ονόματος της Προέδρου,
               
               
                  Γενικός Διευθυντής
               
               
                  Γενική Διεύθυνση Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών
               
            
         
         
            (1)  ΕΕ L 139 της 29.5.2002, σ. 9.
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΚ) αριθ. 881/2002 προστίθεται η ακόλουθη καταχώριση υπό τον τίτλο «Φυσικά πρόσωπα»:
            
               «Amir Muhammad Sa’id Abdal-Rahman al-Mawla (πρωτότυπη γραφή: أمیر محمد سعید عبد الرحمن المولى) (ισχυρό ψευδώνυμο α) Abu Ibrahim al-Hashimi al-Qurashi, β) Hajji Abdallah, γ) Abu ‘Umar al-Turkmani, δ) Abdullah Qardash, ε) Abu ‘Abdullah Qardash, στ) al-Hajj Abdullah Qardash, ζ) Hajji Abdullah Al-Afari, η) `Abdul Amir Muhammad Sa'id Salbi, θ) Muhammad Sa'id `Abd-al-Rahman al-Mawla, ι) Amir Muhammad Sa’id ‘Abd-al-Rahman Muhammad al-Mula· ασθενές ψευδώνυμο α) Al-Ustadh, β) Ustadh Ahmad). Ημερομηνία γέννησης: α) 5.10.1976, β) 1.10.1976. Τόπος γέννησης: α) Tall’Afar, Ιράκ, β) Μοσούλη, Ιράκ. Ιθαγένεια: Ιρακινή. Άλλες πληροφορίες: Ηγέτης του Ισλαμικού Κράτους του Ιράκ και της Ανατολής (καταχωρισθέν ως Al-Qaida στο Ιράκ). Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 21.5.2020.»